སྤྱི་ཚེས༡༦ཉིན་གྱི་སྔ་དྲོ།ལྷ་ས་གྲོང་ཁྱེར་རྔ་རུ་ས་གཞི་ཆེན་མོའི་བུ་བཅོལ་ཁང་གིས་སློབ་དུས་མཇུག་རྫོགས་ཀྱི་རིག་རྩལ་འཁྲབ་སྟོན་དང་ཡེ་ཤུའི་འཁྲུངས་སྐར་བསུ་བའི་བྱེད་སྒོ་སྤེལ་བས།བུ་བཅོལ་གྱི་བྱིས་པ་ཚོར་སྤྲོ་སྣང་རབ་ཏུ་སྦྱིན་ཡོད།གར་སྟེགས་ཐོག་བྱིས་པ་ཆུང་ཆུང་ཚོས་བོད་ཀྱི་སྲོལ་རྒྱུན་ཞབས་བྲོ་བཀྲ་ཤིས་ཞོལ་པ་དང་།དེང་དུས་ཀྱི་ཞབས་བྲོ།དེ་བཞིན་སྤྱང་ཀི་སླེབས་བྱུང་ཞེས་པ་སོགས་བྱིས་སྒྲུང་གི་ནང་དོན་མངོན་པའི་རིག་རྩལ་ལེ་ཚན་སྣ་ཚོགས་ལས་གར་སྟེགས་འོག་གི་ཁྱིམ་བདག་དང་དགེ་རྒན་རྣམས་ཀྱིས་ཡིད་དབང་རབ་ཏུ་འགུག་ཡོད།